b'\n_START_ARTICLE_\nMarkov samostan\n_START_SECTION_\nOpis\n_START_PARAGRAPH_\nSamostan sestavljajo enoladijska cerkev, posve\xc4\x8dena svetemu Dimitriju, bivalni prostori, zvonik, vodnjak, skladi\xc5\xa1\xc4\x8da, pekarna, mlin in \xc5\xbeganjarna. _NEWLINE_Cerkev ima narteks, osrednjo kupolo in manj\xc5\xa1o kupolo na zahodni strani. Zgrajena je iz opeke in kamna. Ikonostas je izdelan iz kamnitih stebrov._NEWLINE_Freske v cerkvi je naslikalo ve\xc4\x8d lokalnih slikarjev. Na freskah so upodobljeni Sveta mati Bo\xc5\xbeja, Dvanajst velikih praznikov, Jezus Kristus, sveti Nikolaj in drugo.\n_START_SECTION_\nZgodovina\n_START_PARAGRAPH_\nCerkev svetega Dimitrija je za\xc4\x8del graditi kralj Vuka\xc5\xa1in Mrnjav\xc4\x8devi\xc4\x87 leta 1346. Gradnja, vklju\xc4\x8dno z notranjimi poslikavami, je bila kon\xc4\x8dana 30 let kasneje. Pred osmansko okupacijo je bila v samostanu \xc5\xa1ola, veliko menihov in duhovnikov pa je prepisovalo rokopise. _NEWLINE_Leta 1392 je pri\xc5\xa1lo Skopje pod osmansko oblast, kar je imelo za posledico ru\xc5\xa1enje veliko cerkva in samostanov. Markov samostan v tem \xc4\x8dasu ni utrpel skoraj nobene \xc5\xa1kode. V osmanskem obdobju je bilo leta 1467/1468 v samostanu  20 menihov. V letih 1801-1818 je bil iguman (prior) amostana Kiril Pej\xc4\x8dinovi\xc4\x87._NEWLINE_Leta 1830 je osmanski aristokrat Hamzi Pa\xc5\xa1a k cerkvi prizidal narteks.'